Maris Mägi

Maris Mägi (sündinud 11. augustil 1987 Tartus) on endine Eesti sprinter ja tõkkejooksja.

Ta lõpetas aastal 2006 Miina Härma Gümnaasiumi ja aastal 2010 inglise filoloogina Tartu Ülikooli.

Märtsis 2011 püstitas ta Austraalias Sydneys toimunud võistlustel 400 meetri jooksus uue isikliku rekordi 52,21 (senine rekord oli 52,68).MM-normi täitnud Maris Mägi jooksis võimsa isikliku rekordi 19. märts 2011

23. jaanuaril 2010 püstitas Maris Mägi Viinis peetud rahvusvahelisel kergejõustikuvõistlusel uue Eesti siserekordi 400 meetri jooksus. Uus Eesti ja ühtlasi ka Mägi tippmark on 52,98 sekundit. Senine Eesti rekord 53,16, püstitatud kergejõustiku Euroopa meistrivõistlustel Birminghamis, kuulus samuti tema nimele.

25. juunil 2010 püstitas Maris Mägi kergejõustiku Bigbank Kuldliiga etapil Kohilas 300 meetri jooksus uue Eesti tippmargi 37,95.Kuldliiga kodulehel  Eelmine tippmark 38,19 kuulus Egle Uljasele.

28. juulil 2013 püstitas Mägi Eesti meistrivõistlustel 400 meetri tõkkejooksus Eesti rekordi ajaga 56.56.

2017. aastal teatas ta sportlaskarjääri lõpetamisest.Emaks saanud Eesti rekordinaine Maris Mägi tegi spordiga lõpparve Delfi.ee, 27. november 2017

Isiklikku
Tema vend Rasmus Mägi on samuti kergejõustiklane, poolõde Kadri Jukk on võimleja. Ema Anne Mägi (Anne Sookael) ja isa Taivo Mägi on endised kergejõustiklased ja treenerid. Tal on elukaaslase Norbert Hurdaga poeg.PALJU ÕNNE! Mägide kergejõustikuperre sündis beebi Õhtuleht.ee, 20. juuni 2017

Vaata ka
Kergejõustiku Eesti rekordid

Viited

Välislingid


Peep Pahv "Maris Mägi – kogu elu spordis", Õhtuleht, 18. veebruar 2005
Maris Mägi Fanclub Facebookis

Kategooria:Eesti tõkkejooksjad
Kategooria:Eesti sprinterid
Kategooria:Miina Härma Gümnaasiumi vilistlased
Kategooria:Tartu Ülikooli filosoofiateaduskonna vilistlased
Kategooria:Sündinud 1987